**Ministru kabineta noteikumu projekta „Grozījumi Ministru kabineta 1999.gada 16.februāra noteikumos Nr. 50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 1999.gada 16.februāra noteikumos Nr.50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”” (turpmāk noteikumu projekts) izstrādāts saskaņā ar likuma „Par obligāto sociālo apdrošināšanu pret nelaimes gadījumiem darbā un arodslimībām” (turpmāk – likums) 8.pantu pēc Labklājības ministrijas iniciatīvas, lai precizētu atlīdzības par darbspēju zaudējumu un atlīdzības par apgādnieka zaudējumu (turpmāk – atlīdzība) pārrēķināšanas kārtību. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 22.decembra noteikumi Nr.1581 „Valsts pensiju, atlīdzības par darbspēju zaudējumu un atlīdzības par apgādnieka zaudējumu apmēra pārskatīšanas kārtība”, kas izdoti saskaņā arī ar likuma 13.panta ceturto daļu, nosaka kārtību, kādā pārskata (indeksē) valsts pensijas un atlīdzības apmēru. Minēto noteikumu 6.punkts faktiski nosaka, ka, veicot atlīdzības pārrēķināšanu, ja personai tiek mainīti darbspēju zaudējuma procenti vai mainās apgādājamo skaits, piemērojami attiecīgi indeksi. Proti, šis punkts nosaka atlīdzības pārrēķināšanu. Atbilstoši grozījumiem likumā, kas Saeimā pieņemti 2014.gada 3.aprīlī, likuma 13.panta ceturtā daļa ir izteikta jaunā redakcijā, izslēdzot deleģējumu Ministru kabinetam izdot noteikumus par atlīdzību pārskatīšanu, bet nosakot, ka atlīdzības pārskata atbilstoši noteikumiem, kādi likumā „Par valsts pensijām” noteikti valsts pensiju pārskatīšanai. Savukārt grozījumi likumā „Par valsts pensijām”, kas arī tika Saeimā pieņemti 2014.gada 3.aprīlī, paredz, ka Ministru kabinets nosaka valsts pensiju pārskatīšanā piemērojamā faktiskā patēriņa cenu indeksa un iemaksu algas indeksa noteikšanas kārtību, kā arī valsts pensiju pārskatīšanas kārtību. Vienlaikus likums „Par valsts pensijām” (pārejas noteikumu 64.punkts) nosaka, ka Ministru kabinets līdz 2014.gada 1.augustam izstrādā noteikumus par valsts pensiju pārskatīšanā piemērojamā faktiskā patēriņa cenu indeksa un iemaksu algas indeksa noteikšanas un valsts pensiju pārskatīšanas kārtību. Līdz minēto noteikumu spēkā stāšanās dienai piemērojami Ministru kabineta 2009.gada 22.decembra noteikumi Nr.1581 „Valsts pensiju, atlīdzības par darbspēju zaudējumu un atlīdzības par apgādnieka zaudējumu apmēra pārskatīšanas kārtība”, ciktāl tie nav pretrunā ar šo likumu.* 2014.gada 17.aprīlī Valsts sekretāru sanāksmē izsludināts Ministru kabineta noteikumu projekts „Noteikumi par valsts pensijas apmēra pārskatīšanu”, kas paredz noteikt valsts pensiju pārskatīšanā piemērojamā faktiskā patēriņa cenu indeksa noteikšanas kārtību, iemaksu algas indeksa aprēķina kārtību, kā arī valsts pensiju pārskatīšanas kārtību, t.i., kad pensijas tiek pārskatītas (indeksētas) 1.oktobrī, ņemot vērā faktisko patēriņa cenu indeksu un 25% no apdrošināšanas iemaksu algas reālā pieauguma procentiem.

Ņemot vērā, ka likuma 8.pants nosaka, ka atlīdzības piešķiršanas un aprēķināšanas kārtību nosaka Ministru kabinets, tad uz šī likuma pamata ir izdoti Ministru kabineta 1999.gada 16.februāra noteikumi Nr50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”. Tā kā, mainoties personas darbspēju zaudējuma procentiem vai apgādājamo skaitam, atlīdzību nepieciešams pārrēķināt, atlīdzības pārrēķināšanas kārtība (t.sk., kādi indeksi piemērojami, veicot atlīdzības pārrēķinu) nosakāma šajos noteikumos. Noteikumu projekts nosaka, ka atlīdzību pārrēķina nemainot atlīdzības piešķiršanā piemēroto vidējo apdrošināšanas iemaksu algu, un ņemot vērā visus patēriņa cenu indeksus, kas atlīdzībai piemēroti pirms tās pārrēķināšanas.Vienlaikus noteikumu projektā noteikts, ka noteikumi stājas spēkā 2014.gada 1.augustā, t.i. vienā dienā ar Ministru kabineta noteikumiem „Noteikumi par valsts pensijas apmēra pārskatīšanu”. |
| 3. | Projekta izstrādē iesaistītās institūcijas | Valsts sociālās apdrošināšanas aģentūra (turpmāk – VSAA). |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSAA (14 teritoriālās nodaļas). |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekta ieviešana neietekmēs administratīvo slogu, jo atlīdzības pārskatīšanā tiek saglabāta pašreizējā kārtība. |
| 3. | Administratīvo izmaksu monetārs novērtējums | Nav attiecināms. |
| 4.  | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē publicēts Labklājības ministrijas mājas lapā.  |
| 2.  | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Līdz projekta izsludināšanai Valsts sekretāru sanāksmē sabiedrības komentāri, priekšlikumi, iebildumi par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikumu projekta izpildi nodrošinās VSAA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpildi VSAA nodrošinās esošo funkciju ietvaros. |
| 3.  | Cita informācija | Nav. |

*Anotācijas III, IV un V sadaļa - projekts šīs jomas neskar.*

Labklājības ministrs U.Augulis

17.06.2014 11:29

730

D.Trušinska, 67021553

Dace.Trusinska@lm.gov.lv